Sandnes idrettspark sett fra luften, med Sandnes stadion og Gisketjernet i midten
**Sandnes idrettspark** ligger på Trones i Sandnes i Rogaland. Sandnes idrettspark er eid av Sandnes kommune og blir brukt av Sandnes Ulf (fotball) og Sandnes Idrettslag (friidrett). Parken består av Sandnes stadion for friidrett og fotball, Giskehallen idretts- og svømmehall, tennisanlegg, kunstgrasbaner, treningsbaner med gras, flomlysbaner med grus, rullebrett-område, samt diverse turveier og joggestier.

Fotballbaner
------------

Sandnes idrettspark har følgende gressbaner (pluss info om banene):  

- Sandnes Idrettspark hovedbane 1: 105x67m, VIP-rom med høyttaleranlegg samt tribune med kapasitet til ca. 1 500 personer. Ni garderober tilgjengelig på Sandnes idrettspark, et sett store fotballmål  

- Sandnes Idrettspark Giskefelt 1: 103x64m, garderober tilgjengelig på Sandnes idrettspark, to sett store fotballmål.  

- Sandnes Idrettspark Giskefelt 2: Garderober tilgjengelig på Sandnes idrettspark.

Sandnes idrettspark har følgende kunstgress- og grusbaner (pluss info om banene):  

- Sandnes Idrettspark hovedbane 2 (kunstgress): 106x67 m, garderober tilgjengelig på Sandnes idrettspark, to sett store fotballmål.  

- Gymnasbanen (grus): 95x55 m, garderober tilgjengelig på Sandnes idrettspark, et sett store fotballmål.  

- Flomlysbanen (grus): 94x60 m, garderober tilgjengelig på Sandnes idrettspark, et sett store fotballmål.

Dagens prosjekter ved Sandnes idrettspark
-----------------------------------------

KunstgressbanenI 2006 fikk Sandnes idrettspark kunstgressbane. Kunstgressbanen sto klar i starten av oktober 2006, mens offisiell åpning av banen gikk av stabelen onsdag 1. november 2006. Kunstgressbanen hadde en kostnad på 10,5 millioner kroner og måler 106 x 67 meter. I utgangspunktet skal kunstgressbanen benyttes året rundt, med unntak av når det er snø og is på banen. Banen vil ikke måkes for snø da dette gir unødvendig slitasje, blant annet ved at gummikulene blir "fraktet" av banen i snøen. Med godt vedlikehold håpes det at banen skal holde i 12 år. 

Kunstgressbanen er en del av et utbyggingsprosjekt på Sandnes idrettspark. I dette prosjektet inngår den nevnte kunstgressbanen, utbygging av Ulf-huset, parkeringsplass like ved kunstgressbanen, utbygging av treningsfeltet samt bedre fasiliteter rundt Sandnes idrettspark.

Det foreligger planer om å bygge fotballhall på Sandnes idrettspark. Planene om selve hallen er klare, men det er tomten som er det store spørsmålet. Man ønsker at hallen skal ligge nærmest mulig Sandnes idrettspark. Næringslivsmannen Tore Christiansen har lovet å stille opp med 15-20 millioner kroner om Sandnes kommune stiller med tomt.

I slutten av mai 2007 ble det også klart at Sandnes Ulf vurderer et nytt stadion med tanke på et eventuelt opprykk til 1. divisjon. Ettersom dagens stadion ikke tilfredsstiller kravene Norges fotballforbund stiller til 1. divisjonsspill, blir Sandnes Ulf tvunget til å se etter andre alternativer. Foreløpig er det foreslått en ny arena på Brueland med en kapasitet på rundt 3 000 tilskuere.

Bildegalleri
------------

* Flomlysbanen like ved Sandnes idrettspark. Én av to store grusbanerFlomlysbanen like ved Sandnes idrettspark. Én av to store grusbaner
* Hovedbanen og løpebanen på Sandnes idrettspark sett fra hovedtribunenHovedbanen og løpebanen på Sandnes idrettspark sett fra hovedtribunen
* Deler av treningsfeltet som hører til Sandnes Idrettspark. Banen i bildet (Giskebanen) er også godkjent til 11'er-fotballkamper.Deler av treningsfeltet som hører til Sandnes Idrettspark. Banen i bildet (Giskebanen) er også godkjent til 11'er-fotballkamper.

Referanser
----------

1. ↑  Artikkel angående åpningen av kunstgressbanen på den offisielle hjemmesiden til Sandnes kommune Arkivert 4. februar 2007 hos Wayback Machine.
2. ↑  NRK: "Sandnes kan få fotballhall"
3. ↑  Stavanger Aftenblad: "Nytt stadion på Brueland?" Arkivert 30. september 2007 hos Wayback Machine.

Eksterne lenker
---------------

* (en) Sandnes idrettspark – kategori av bilder, video eller lyd på Commons Rediger på Wikidata